אופניים אליפות ישראל אופני הרים 2005 – מנקודת מבטו של רוכב ספורט.
כתבות > מדור טור אישי
אליפות ישראל אופני הרים 2005 – מנקודת מבטו של רוכב ספורט.
לאליפות ישראל באופני הרים הגיעו כ 250 רוכבי ספורט. המקצה הגדול ביותר השנה. המקצה החל בשעות הבוקר המוקדמות לאחר סוף שבוע גלילי נהדר עם המשפחות.
קרדיט: להורים, המשפחות ומועצה איזורית משגב על אירוע נהדר
הועלה על-ידי: Mickey Italiano
29/9/2005, 10:01
יום שישי, השעה ארבע אחר הצהריים מתחילים לארוז לקראת הנסיעה. הלחץ מתחיל. גם כשמנסים חזק ככל האפשר להימנע מלחשוב על התחרות זה רודף אותך. כל פניה כל עליה (במיוחד כל עליה) כל רוכב איך נפתח היכן ניתן יותר כוח. מזלי שהעזר כנגדי מאפסת אותי כדי שנזדרז בהכנות בכל זאת אנחנו צריכים להגיע למכמנים להתארח לפני התחרות. אריזות אחרונות בודקים שלא שכחנו אף ילד (מתוך השניים) מעלים את האופניים על המתקן, אס.אמ.אס אחרון לארגון הוצאת הכלב כשלא נהיה ולדרך. וכמו תמיד כשיוצאים ממודיעין נזכרים ששכחנו משהו. תמיד זה כך .
לאחר ארוחת פסטה ענקית ושינה לא שינה הגיע השעה לצאת. 5:45 אורזים את הפקלאות יוצאים למשגב. 6:15 מגיעים לעמדת ההרשמה, עיקוב קל בעקבות אי המצאות רשימת השמות אך צוות ההרשמה מתגבר וההרשמה מתחילה. 7:00 יוצאים לחימום, מבט לאזור ההרשמה לא נראה טוב עדיין כמויות של רוכבים נמצאים שם, מה שמסמן שיהיה עיקוב. אך להפתעתי הכרוז מודיע על זינוק בזמן למרות הכול. הרגליים עדיין ישנות מזל שבמשגב לא שמעו על המושג "ישורת".. כבר בחימום יש עליות והרגליים מתעוררות ביי הוק או ביי קוק . 7:15 מתארגנים לזינוק. מתפעל מהסדר, מתקדם אל השלט בו מצוין "נוער", "נערים", "בוגרים", "מסטרס א'". מרגישים את הלחץ באוויר, ההורים והמאמנים נותנים הוראות אחרונות לילדים, תדריך של השופט, 30 שניות... מסתכל על כמות הענקית של מתחרים בקטגוריה. 10 שניות ... אני לא טוב בזינוקים הילדים והאישה הגיעו?. 5 שניות.. שריקה. זה מתחיל!
מקצה אפרוחים - הדור הבא. צילום אלעד פלטין
כרגיל אני לא מצליח להתחבר טוב, קולט שכבר כמה עוברים אותי. קליק התחבר! נעמד ודוחף. מתחילים את הסטארט לופ נותן לרגליים לעבוד על הפלטה הגדולה ומחליט שצריך להתחיל חזק. מגיעים לעליה של ההקפה ועברתי כמעט את כולם רק ארז דוברת נשאר מקדימה. מחליט להישאר מאחוריו מנסה לאסוף קצת אוויר. יוצאים מהסינגל ועולים לתחילת ההקפה הראשונה. ברקע אנחנו שומעים צעקות אך הריכוז הופך את הכול לבליל של מילים לא ברורות.
דוחפים חזק בעליה. צילום אלון קופרברג
זהו נכנסים לסינגל הראשון, מבט לפנים אני מזהה את חולצת CCC של ארז, אני בקשר עין איתו, מבט לאחור אני לא מזהה אף מתחרה בקטגוריה. ממשיך לשבת לארז על הזנב. עוברים את העלייה נכנסים לסינגל ארוך ובום ארז נמרח לצד הסינגל בדיקה שהוא בסדר וממשיך. או. קי. אני מוביל מה עכשיו . מבט לאחור אני קולט את עוז (OZMAN) הגדול דולק אחרי בלי הרבה ברירה אני ממשיך לדחוף, עוד עליה, עוד סינגל הכול ממשיך לפי התכנון. משתדל לא לרדת מהאופניים כמו מנטרה מזמזם לעצמי מינימום הורדות רגליים מינימום בזבוז זמן. הי מי זה, חולצה כתומה אופני ספשליזייד אדומות עובר אותי בעליה אני דוחף ולא מצליח, אני אחריו . או. קי. נשב לו על הזנב ובהזדמנות הראשונה נעבור אותו בוחן את היכולת בסינגלים, לא הכי חזק מגיעים לעוד קיר, לעזאזל זה לא נגמר, הוא מטפס יפה מאוד. אני מתחיל לקלל את הרגע שפתחתי חזק כל כך ואופס "מה קורה גבר" עוז צץ לי מאחור. בדיוק כשניגמר הסינגל עוז מתחיל לעקוף אני דוחף ופוף משהוא קורה לי בהילוכים הכבל של המעביר הקדמי נקרע. מודיע לעוז שיש לי בעיה ושמקדימה יש עוד בחור שאני לא מכיר. עוז שואל איפה ארז אני מודיע לו שארז מאחור ולא נראה טוב לאחר הנפילה.אני נשאר על האופניים בודק עד כמה חמורה הבעיה ומגיע למסקנה שאפשר להמשיך כשאני על הפלטה הקטנה. עוברים את הקיר עוד שתי עליות נכנסים לסינגל ומסיימים הקפה אחת. דוחפים בקדנס מטורף מבט לקהל האישה והילדים עדיין לא הגיעו. טסים לסינגל ושומרים על קשר עין עם עוז.
נכנסים לסינגל - צילום אלעד פלטין
לא קל חשבנו שאחרי ההכנה הכול ברור אנחנו מכירים את הסינגלים, מכירים את העליות, אבל לא! שורף ברגליים בכל פעם שדוחפים בעליה. וככה עוד עליה ועוד סינגל עד שמגיעים לעליה האחרונה של ההקפה. מבט לאחור ( שהופך לרוטינה כואבת בתחרויות) אני קולט חולצה כחולה לא ברור המספר אבל אני מחליט שהוא מהקטגוריה שלי. אסור להפסיד את הפדיום את שתי המקומות הראשונים אני כבר לא רואה מלפנים אך לא מוכן לוותר. הרגליים מסתובבות בטרוף עוד מבט אני מתרחק ממנו. נהדר, לא מפסיקים ממשיכים לדחוף. נכנס אל הסינגל מדביק ילד מקטגורית הילדים אך שומר על מרחק כדי לא להתרסק, כל הזמן מבט לאחור מחפש חולצה כחולה. הוא לא נכנס לסינגל עדיין מגיעים לכביש שוב מבט (הפעם זה לפנים) והוא לא נראה באופק עברתי את הילד החמוד אך לפני הסיום הוא פשוט לא היה מוכן לוותר אז אני ויתרתי ונתתי לא לסיים ראשון במיוחד כשברקע אני קולט את השבט הקטן שלי. הרבה שמחה המון רעד ברגליים אני מחבק את השבט, הקטנים רוצים מייד סיבוב על האופניים כאילה שרק עכשיו קמנו משינת צהריים ויצאנו לפארק. מילה לעוז ומסתבר שההפרש בינינו היה בערך דקה. ושוב עולה השאלה מי זה הבחור שסיים ראשון???
מיקי איטליאנו. צילום דרור ורדינון
מזל טוב לכל המנצחים בכל המקצים והקטגוריות . תודה על ההפקה המעולה לשופטים ולהורים והמשפחות שהגיעו ונתנו הרגשה של רמה בן לאומית מזל טוב לאלופי ישראל – ענבר רונן רותם ישי
פודיום קטקטיות. צילום : צח בן אבי
קצת תוצאות:<?xml:namespace prefix = o ns = "urn:schemas-microsoft-com:office:office" />
ספורט אפרוחיות
מקום ראשון – בש ארבל
מקום שני – שייבה דורון
מקום שלישי – בלצר מגאן
ספורט אפרוחים
מקום ראשון – קמחי עומר
מקום שני – רייפר תומר
מקום שלישי – שריר איתי
ספורט קטקטיות
מקום ראשון – לוי עדי
ספורט קטקטים
מקום ראשון – קריספיל עמית
מקום שני – לוי נימרוד
מקום שלישי – קרף יותם
ספורט ילדות
מקום ראשון – סאיט ליאורה
מקום שני – אלון טל
מקום שלישי – כורם נגה
ספורט ילדים
מקום ראשון – זאבי רועי
מקום שני – ברויד גיל
מקום שלישי – פפנהיימר מיכאל
מקום ראשון – ארמן רותם
מקום שני – נוביק יותם
מקום שלישי – אויפה יבגני
ספורט נערות
מקום ראשון – סיונוב מורן
מקום שני – בן דוד דניאל
ספורט נערים
מקום ראשון – מאור רועי
מקום שני – פיינשטיין שגיא
מקום שלישי – הירש גיא
ספורט בוגרים
מקום ראשון – קרופסקי אמיר
מקום שני – אלקיים בני
מקום שלישי – זרח עמרי
ספורט מאסטרס א'
מקום ראשון – לוי עופר
מקום שני – דודאי עוז
מקום שלישי – איטליאנו מיקי
ספורט מאסטרס ב' נשים
מקום ראשון – דולין נירית
מקום שני – דב שלומית
ספורט מאסטרס ב'
מקום ראשון – בתר-פוקר יוסי
מקום שני – שאול דני
מקום שלישי – הנדלמן דודי-דוד
ספורט מאסטרס ג'
מקום ראשון – גליקמן יצחק
מקום שני – גולדשמיט שמעון
מקום שלישי – דקל אבישי
ספורט מאסטרס ד' - כבוד
מקום ראשון – בן מנחם דניאל
מקום שני – שור הילל
פודיום ילדים. צילום יובל ישראלי
אליפות ישראל נגד השעון 2005...
בשעה 7 בבוקר, בזמן שחלפתי על פני תחנת דלק אלון שעל כביש 6 צלצל אליי אבא של רועי : ''צהריים טובים !'' הוא צוחק אליי. ''בוא נתחיל בבוקר טוב'' - אמרתי ''לא. צהריים טובים!'' הצד השני התעקש ''הם איחרו את כל הזינ להמשך
מרוץ הכנה לאליפות ישראל באופני הרים - זוית אישית ומעט כואבת...
הרבה שמועות רצו ימינה ושמאלה בשבועות האחרונים על מסלול אליפות ישראל ביער שגב. שמועות כמו ''שהמסלול אינו מספיק טכני'', ''יש בו עליות חדות מידי'' ועוד כהנה וכהנה. להמשך
לרשימת הכתבות של Mickey Italiano...
10/10/2005 :00:01 אבנר עציון עלה והצלח
2/10/2005 :21:37 שגיא למה לא אומרים אם יש תחרויות
3/10/2005 :07:40 Mickey Italiano אפשר לראות באתר האיגוד את לוח התחרויות וכך לבדוק
1/10/2005 :20:01 עזרי חבה ספורטאים שנה טובה
29/9/2005 :16:08 Mickey Italiano שנה טובה לכל הרוכבים, והמשך תחרויות מוצלח למתחרים.
29/9/2005 :14:35 דני ברץ סדר בקטגוריות
29/9/2005 :16:06 Mickey Italiano אז בו ונעשה סדר...
29/9/2005 :14:27 דניאל בן-דוד יש טעות..כדאי לתקן...:
29/9/2005 :15:59 Mickey Italiano דניאל שלום את צודקת מאוד אני מצטער על הטעות. מיקי
1/10/2005 :20:32 דניאל בן-דוד תודה רבה לךל...אתה נחמד!
29/9/2005 :12:02 אלון איזנברג מיקי הוא שלנו
29/9/2005 :16:01 Mickey Italiano הכל בזכון התיזוזים של כל החברה בבקרים בסינגלים ..
29/9/2005 :12:09 אסף איפה ישנת במכמנים?
29/9/2005 :15:57 Mickey Italiano אסף שלום..
לפרסום זה יש: 14 הודעות
מספר מדרגים: 22 דרוג כללי: 3.40